《风入松 和贝廷琚助教韵》
元代·凌云翰

谁教齿豁更头童。从唤作衰翁。惜花已自因花瘦，况飘零、万点惜风。

须信人生如梦，休言世事皆空。

紫骝嘶过画桥东。犹记软尘红。重来绿遍西湖路，消魂是、杜宇声中。

经眼倚妆飞燕，伤心照影惊鸿。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。